****

**VARAŽDINSKA ŽUPANIJA**

**SREDNJA ŠKOLA IVANEC**

**OBRAZLOŽENJE OPĆEG DIJELA**

**FINANCIJSKOG PLANA**

 **SREDNJE ŠKOLE IVANEC**

**ZA 2025. GODINU**

**I PROJEKCIJE ZA 2026. I 2027. GODINU**

Ivanec, listopad 2024.

**SADRŽAJ**

1. **UVOD3**
2. **PRIHODI4**
3. **RASHODI**……………………………………………………………………………………………………………………………….**6**
4. **PRENESENI VIŠAK PRIHODA NAD RASHODIMA**…………………………………………………………………….**7**

# **UVOD**

Temeljem članka 38. Zakona o proračunu (Narodne novine br. 144/21) Srednja škola Ivanec (u daljnjem tekstu: Škola), kao proračunski korisnik Varaždinske županije, dužna je Upravnom odjelu za prosvjetu, kulturu i sport Varaždinske županije dostaviti Prijedlog financijskog plana koji prethodno usvaja Školski odbor.

Financijski plan Škole sastavni je dio Proračuna Varaždinske županije (u daljnjem tekstu: Proračun) i nakon donošenja Proračuna Školski odbor ga usvaja do kraja proračunske godine, sukladno eventualnim razlikama sadržanim u donesenom Proračunu u odnosu na već usvojeni Prijedlog financijskog plana.

Prijedlog financijskog plana, odnosno Financijski plan, sadrži izvršenje plana za 2023. godinu, tekući plan 2024. godine, plan za proračunsku godinu i projekcije za sljedeće dvije godine, a metodologija izrade propisana je Zakonom o proračunu, Pravilnikom o planiranju u sustavu proračuna (Narodne novine br. 1/24), Pravilnikom o proračunskim klasifikacijama (Narodne novine br. 4/24), Pravilnikom o proračunskom računovodstvu i računskom planu (Narodne novine br. 158/23) te Pravilnikom o korištenju sredstava Europske unije (Narodne novine br. 44/24).

Financijski plan Srednje škole Ivanec za 2025. godinu i projekcija plana za 2026. i 2027. godinu pretpostavlja i osigurava nesmetan rad na provođenju aktivnosti i programa koji proizlaze iz nadležnosti srednjoškolske ustanove, odnosno poslova sukladno godišnjem planu i programu rada Srednje škole Ivanec.

## **PRIHODI**

Ukupni prihodi Financijskog plana Srednje škole Ivanec za 2025. godinu predlažu se u iznosu 2.433.844,00 eura (bez prenesenih), što je za 117.835, eura, odnosno 5,09% više u odnosu na tekući Plan za 2024. godinu.

Iz ***Grafa 1.*** je vidljivo da se najveći dio prihoda, u iznosu od 2.125.660 eura, odnosno 87,35%, odnosi na **Ostale pomoći**, od čega 2.120.660 eura otpada na prihode od Ministarstva znanosti, obrazovanja i mladih za plaće i materijalna prava zaposlenih, utvrđena kolektivnim ugovorom, a 5.000 eura su prihodi koje uplaćuje Grad Ivanec za sufinanciranje prijevoza učenika.

Sljedeći po udjelu je prihod od **decentraliziranih sredstava** s iznosom od 125.400 eura i 5,15% kojim se, sukladno Odluci o kriterijima, mjerilima i načinu financiranja minimalnog financijskog standarda javnih potreba u osnovnom i srednjem školstvu, financiraju materijalni rashodi tijekom proračunske godine.

**Vlastiti prihodi** s udjelom od 3,78% i planirani u iznosu od 92.105 eura sadrže prihode Učeničkog servisa koji obavlja poslove posredovanja za povremeni rad redovnih učenika te prihode od iznamljivanja školske dvorane i ostalih prostora Škole.

**Prihodi od pomoći EU**, u iznosu od 61.379 eura, odnosno 2,52%, odnose se na prihode od nositelja projekata iz Erasmus+ programa (22.579 eur) te prihode koji se, putem Varaždinske županije, uplaćuju za financiranje projekta „I ti možeš“ za plaće i materijalna prava pomoćnika u nastavi (38.800 eur).

Prihodi iz ostalih izvora financiranja sudjeluju u ukupnom Financijskom planu za 2024. godinu s ukupno 1,20% i to su: **opći prihodi** koje uplaćuje Varaždinska županija te **ostali prihodi za posebne namjene** koji se odnose na refundacije roditelja za osiguranje, izlete i ostale sitne materijalne rashode za učenike. **Donacije** su uglavnom uplate trgovačkih društava, čija namjena se utvrđuje međusobnim ugovorima.

***Graf 2.*** pokazuje trend rasta ukupnih prihoda u Financijskom planu Škole u promatranom četverogodišnjem razdoblju. Porast iz godine u godinu odnosi se uglavnom na povećanje prihoda ostalih pomoći od Ministarstva, znanosti i mladih.

### **RASHODI**

Ukupna vrijednost rashoda, predloženih Financijskim planom Srednje škole Ivanec za 2025. godinu, iznosi 2.459.344 eura, što je predviđeni rast od 4,70% u odnosu na plan 2024. godine. Projekcijama za 2026. i 2027. godinu planiraju se ukupni rashodi od 2.529.578 eura, odnosno 2.623.893 eura.

Iz ***Grafa 4.*** je razvidno da se najveći dio rashoda odnosi na **rashode za zaposlene** s iznosom od 2.190.490 eura (89,07%). **Materijalni rashodi** iznose 255.074 eura (10,37%), Financijski rashodi 1.070 eura (0,04%), **Naknade građanima i kućanstvima** 500 eura (0,02%), ostali rashodi 910 eura (0,04%) i **rashodi za nabavu nefinancijske imovine** 11.300 eura (0,46%).

Trenda rasta ukupnih rashoda prati rast prihodne strane Financijskog plana za 2025. godinu i projekcija za 2026. i 2027. godinu i uglavnom se odnosi na rast plaća zaposlenih koji se očekuje u narednim razdobljima.

Većina materijalnih rashoda planirana je za energente, odnosno grijanje i električnu energiju. U toj su kategoriji rashoda još naknade troškova zaposlenima (prijevoz na posao, službena putovanja), rashodi za uredski materijal, materijal i dijelove za tekuće i investicijsko idržavanje, materijal za učioničke radione, komunalne usluge, usluge telefona i poštarine, usluge promidžbe i informiranja, zakupnine, računalne i ostale usluge, premije osiguranja te pristojbe i naknade. U ovom segmentu iznosom se izdvajaju rashodi za rad učenika preko Učeničkog servisa koji se u 2025. godini planiraju u svoti od 45.000 eura (naknade učenicima i propisana davanja).

##### **PRENESENI VIŠAK PRIHODA NAD RASHODIMA**

Prijedlogom Financijskog plana za 2025. godinu predviđeni su **preneseni viškovi** u iznosu od 25.500 eura, a sastoje se od prenesenog viška vlastitih prihida od 20.000 eura i prenesenog viška za provedbu tekućih EU projekata, financiranih iz Erasmus+ programa s iznosom od 5.500 eura.